九日黃白二菊花盛開對懷劉二十八
作者：令狐楚
朝代：唐

paragraphs: 西花雖未謝，二菊又初芳。
鬢雲徒云白，腰金未是黃。
曙花淩露彩，宵豔射星芒。
日正開邊樹，風清發更香。
山椒應散亂，籬下倍熒煌。
泛酒遙相憶，何由共醉狂。
（見蒲積中《古今歲時雜詠》卷三五）（按：此詩原署「相公」，其次爲劉禹錫和詩「素萼迎寒秀」云云，檢劉詩收《劉賓客外集》卷四，題作《和令狐相公九日對黃白二菊花見懷》，知此詩爲楚作。
）。